b'\n_START_ARTICLE_\nPingat Barisan Timur\n_START_PARAGRAPH_\nPingat Barisan Timur atau Eastern Front Medal (Bahasa Jerman: Winterschlacht Im Osten) ialah sejenis pingat ketenteraan Jerman dalam Perang Dunia II yang dikurniakan kepada anggota tempur dan bukan tempur yang bertugas di Barisan Timur Jerman daripada tempoh 15 November 1941 hingga 15 April 1942. Ia telah dizahirkan pada 26 Mei 1942 dan biasanya lebih dikenali sebagai Ostmedaille (Pingat Timur). Ia dikurniakan bagi mengiktiraf kesusahan yang dialami oleh anggota tentera Jerman dan Paksi, pejuang atau bukan pejuang, terutamanya semasa kegetiran musim sejuk Rusia tahun 1941 dan 1942. Ia secara sinis dipanggil Pingat Daging Beku (Bahasa Jerman: Gefrierfleischorden) oleh anggota Heer, Luftwaffe and Waffen-SS kepada penerima anugerah tersebut.'